I den grad farsdagen feires eller markeres, gjøres det innenfor familien, ved å gi far frokost på senga, en gave, eller bare ved å gratulere ham med farsdagen. Barnehager, skoler, massemedier og handelsnæringen har vært – og er – viktige for å spre markeringen av dagen. På internett og i butikker reklameres det for spesielle kaker og gaver i anledning dagen, og tidligere laget ofte barn gratulasjonskort i barnehagen eller på skolen. Flere barnehager og skoler har sluttet med dette, for å unngå å skape vanskelige situasjoner for barn som ikke har en mor eller far i livet sitt.